CELEX: 32018D1546
Language: hu
Date: 2018-10-15 00:00:00
Title: A Tanács (KKBP) 2018/1546 határozata (2018. október 15.) az Európai Unió Mopti és Ségou területére vonatkozó stabilizációs fellépéséről szóló (KKBP) 2017/1425 határozat módosításáról

16.10.2018   
               
               
                  HU
               
               
                  Az Európai Unió Hivatalos Lapja
               
               
                  L 259/34
               
            
         A TANÁCS (KKBP) 2018/1546 HATÁROZATA
         (2018. október 15.)
         az Európai Unió Mopti és Ségou területére vonatkozó stabilizációs fellépéséről szóló (KKBP) 2017/1425 határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 28. cikke (1) bekezdésére és 31. cikke (1) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2017. augusztus 4-én elfogadta az Európai Unió Mopti és Ségou területére vonatkozó stabilizációs fellépéséről szóló (KKBP) 2017/1425 határozatot (1) (a továbbiakban: az Unió stabilizációs fellépése).
                  
               
                     (2)
                  
                  
                     Tekintettel az Unió stabilizációs fellépése terén elért eredményekre, továbbá arra, hogy nyomonkövetési intézkedések révén gondoskodni kell a fellépés folyamatosságáról, valamint hogy az elért eredményeket és a megszerzett tudást fel kell használni a Malira irányuló jövőbeli uniós programokban, az Unió stabilizációs fellépését három hónappal meg kell hosszabbítani.
                  
               
                     (3)
                  
                  
                     A (KKBP) 2017/1425 határozatot ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A (KKBP) 2017/1425/EK határozat a következőképpen módosul:
            
                        1.
                     
                     
                        Az 1. cikk (1) bekezdése helyébe a következő szöveg lép:
                        
                           „(1)   Az Unió stabilizációs fellépést hajt végre Mopti és Ségou területén. A fellépést egy uniós stabilizációs egység hajtja végre az Unió mali küldöttségének égisze alatt, egy 15 hónapos operatív időszak alatt.”
                        
                     
                  
                        2.
                     
                     
                        A 15. cikk helyébe a következő szöveg lép:
                        
                           „15. cikk
                           Hatálybalépés és időtartam
                           Ez a határozat az elfogadásának napján lép hatályba. Ez a határozat 2019. január 31-én hatályát veszti.”
                        
                     
                  
         
            2. cikk
            Ez a határozat az elfogadásának napján lép hatályba.
         
         
            Kelt Luxembourgban, 2018. október 15-én.
            
               
                  a Tanács részéről
               
               
                  az elnök
               
               F. MOGHERINI
            
         
         
            (1)  A Tanács (KKBP) 2017/1425 határozata (2017. augusztus 4.) az Európai Unió Mopti és Ségou területére vonatkozó stabilizációs fellépéséről (HL L 204., 2017.8.5., 90. o.).